Árulkodó népdalaink

*Mi árulnak el népdalaink történelmünkről?*

**Klapka verbunk/ Föl-föl vitézek[[1]](#footnote-1)**

Föl, föl, vitézek a csatára,

a szent szabadság oltalmára,

édes hazánkért hősi vérünk

ontjuk, hullatjuk nagy bátran, míg élünk.

Föl, föl, látjátok lobogómat,

indulj utánam robogó had!

Zeng, dörg az ágyú, csattog a kard,

ez lelkesíti csatára a magyart!

Híres Komárom be van véve,

Klapka György a fővezére,

büszkén kiáll a csatatérre,

hajrá huszárok, utánam előre!

**Gábor Áron rézágyúja**

Gábor Áron rézágyúja fel van virágozva.

Indulnak már a tüzérek messze a határra.

Nehéz a rézágyú, fölszántja a hegyet-völgyet,

édes rózsám a hazáért el kell válnom tőled.

Véres a föld magyar tüzér vére folyik rajta.

Csak még egyszer gondolj vissza szép magyar hazádra!

Anyám, te jó lélek, találkozom-e még véled?

Holnapután messze földre, hosszú útra térek.

**Kossuth Lajos az üzente**

Kossuth Lajos azt üzente,  
Elfogyott a regimentje  
Ha még egyszer, azt üzeni, Mindnyájunknak el kell menni,  
Éljen a magyar szabadság,  
Éljen a haza!  
  
Esik eső karikára,  
Kossuth Lajos kalapjára  
Valahány csepp esik rája,  
Annyi áldás szálljon rája  
Éljen a magyar szabadság,  
Éljen a haza!  
  
Kossuth Lajos íródeák  
Nem kell néki gyertyavilág  
Megírja ő a levelet, a ragyogó csillag mellett  
Éljen a magyar szabadság,  
Éljen a haza!

Megállj császár, Ferenc József

ér még pálfordulás téged

villog Kossuth fényes kardja

őrt áll a magyar angyala

Éljen a magyar szabadság,  
Éljen a haza!

Leiningen gróf, Damjanich János, Kiss Poeltenberg, Lahner, Lázár Vilmos, Aulich, Knézic, Nagysándor, Schweidel, Török, Dessewffy, gróf Vécsey

Éljen a magyar szabadság,  
Éljen a haza!

1. **A feladat a Klapka indulóval kapcsolatos. Válaszolj az alábbi kérdésekre!**
2. Mikor születhetett az ének első két versszaka? Húzd alá!

a szabadságharc alatt a szabadságharc után kis idővel napjainkban

1. Milyen történelmi helyszín jelenik meg a harmadik versszakban?
2. Milyen történelmi személy jelenik meg a harmadik versszakban, mit tudsz róla?
3. Mikor születhetett a harmadik versszak?

a szabadságharc előtt a szabadságharc alatt a szabadságharc után

1. **A feladat a Gábor Áron rézágyúja kezdetű népdallal kapcsolatos! Válaszolj a kérdésekre!**
2. Milyen jellegzetes tánc (műfaj) zenéje csendül fel a népdal előtt?
3. Milyen történelmi személy bukkan fel a dalban? Mit tudsz róla?
4. Mire/mikre utalhat a népdal következő sora?

*„Nehéz a rézágyú, fölszántja a hegyet-völgyet”*

1. Milyen érzelmek jelennek meg a második versszakban? Miből érzed ezt?
2. **A feladat a Kossuth Lajos azt üzente kezdetű népdalhoz kapcsolódik. Válaszolj a kérdésekre!**
3. Mikor születhetett a népdal első versszaka?

a szabadságharc előtt a szabadságharc alatt a szabadságharc alatt

1. Milyen véleménnyel lehetett a szöveg alkotója Kossuthról? (2-3. versszak)
2. A Kossuth Lajosról alkotott vélemény alapján szerinted milyen véleménnyel lehetett a szöveg alkotója Görgeiről? Válaszod indokold!
3. Mire utal(hat)nak a népdal következő sorai?

*„Megállj császár, Ferenc József*

*ér még pálfordulás téged”*

1. Kinek a neveit sorolják az utolsó versszakban? Mi történt velük, mikor és hol?
2. **Házi feladat: válassz egyet!**
3. Írj 2 versszakos „népdal szöveget” a forradalom egy tetszés szerinti témájáról, személyéről! Ne felejtsd a rímeket! (dallam nem kell)
4. Egészítsd ki valamelyik fenti népdalt új versszakkal! Vigyázz a szöveg és dallam összhangjára! Ne felejtsd a rímeket!

Írd ide a választás betűjelét:

A versszak/ok szövege:

A népdalszövegek forrása: <http://www.gyerekdal.hu/dal/fol-fol-vitezek-klapka-indulo>; <http://www.zeneszoveg.hu/dalszoveg/25270/havasi-duo/gabor-aron-rezagyuja-zeneszoveg.html>; <https://www.youtube.com/watch?v=B1mh6KdgZtI> (utolsó letöltés: 2019. 06. 01.)

1. A Klapka induló eredetileg nem népdal, műfaja népies műdal, hiszen ismerjük szerzőjét és szövegíróját is [↑](#footnote-ref-1)